Hvad gør vi, hvis vi får et krav om erstatning?
Hvis jeres virksomhed modtager et erstatningskrav, bør I først og fremmest kontakte os. Vi har mange års erfaring med at håndtere sager om erstatningsansvar. Vi kender processen og ved hvordan vi bedst udreder sagen for at kunne vurdere erstatningsansvaret. Det betyder, at I som kunde i Gjensidige kan være trygge ved, at vi driver processen og sørger for at kontakte de involverede parter på de rette tidspunkter og ikke mindst hjælper jer, hvis I er erstatningsansvarlige og skal betale erstatning.